[ca] La docència és una de les funcions que desenvolupa el professorat universitari, però la formació reglada que reben entorn aquesta és escassa. A més, el professorat novell, que es troba en l'etapa inicial del seu desenvolupament professional, es caracteritza per l'inici de la construcció de la seva identitat docent, el contrast de les seves expectatives amb la realitat i les inseguretats vers la docència. Aquestes circumstàncies comporten la necessitat d'explorar l'aprenentatge informal en docència del professorat universitari novell a les universitats de l'àrea metropolitana de Barcelona. La recerca contempla dos objectius generals. El primer d'ells és analitzar l'aprenentatge informal del professorat universitari novell en docència, tot comprenent els motius pels quals es realitza aquest aprenentatge, les competències docents que s'han adquirit a través d'aquest, les vies d'aprenentatge informal utilitzades i la influència dels elements organitzacionals en aquest fenomen. El segon objectiu general té el propòsit de dissenyar un model per impulsar l'aprenentatge informal en docència en el si de les organitzacions universitàries que inclogui uns principis d'intervenció, unes propostes institucionals i unes estratègies d'acció. La metodologia de la recerca es basa en un disseny mixt, combinant tècniques de recollida de dades quantitatives i qualitatives. En primer lloc, s'ha aplicat un qüestionari a professorat universitari novell de les universitats públiques i privades de l'àrea metropolitana de Barcelona. Seguidament, s'han realitzat entrevistes a docents novells que han permès aprofundir qualitativament en les dades quantitatives obtingudes prèviament. A partir d'aquests resultats, s'ha elaborat un model de foment de l'aprenentatge que ha estat validat posteriorment per caps de Departaments universitaris i persones expertes en la temàtica mitjançant grups de discussió. Els resultats possibiliten la comprensió del fenomen de l'aprenentatge informal en docència del professorat novell a les universitats participants, tenint en compte les diferents variables que hi intervenen. A més, també s'aporta un model de foment de l'aprenentatge, que pot servir d'orientació a les universitats a l'hora de promoure el desenvolupament de competències docents del professorat novell.

[en] Teaching is one of the functions performed by university professors, but the formal training they receive for it is rare. In addition, novice professors, who are in the initial stage of their professional development, are characterized by the beginning of their teaching identity construction, the contrast of their expectations with reality and insecurities towards teaching. These circumstances lead to the need to explore informal learning in teaching of novice university professors in universities in the metropolitan area of Barcelona. The research has two general objectives. The first aims to analyze the informal learning about teaching of novice university professors, understanding the reasons for this learning, the teaching skills acquired through it, the strategies of informal learning used and the influence of organizational factors on this phenomenon. The second general objective is to design a model to promote informal learning in teaching within university organizations, including intervention principles, institutional proposals and action strategies. The research methodology is based on a mixed design, combining quantitative and qualitative data collection techniques. First, a questionnaire was applied to novice university professors from public and private universities in the Barcelona metropolitan area. Subsequently, interviews with novice professors were conducted to delve qualitatively into the quantitative data previously obtained. Based on these results, a learning promotion model has been developed, which has after been validated by heads of university departments and experts through focus groups. The results make it possible to understand the phenomenon of informal learning about teaching of novice professors in the universities selected, taking into account the different variables involved. In addition, a model for promoting learning is also provided, which can be a guide for universities in fostering the development of teaching skills for novice professors.